# Robert Duvall

| Robert Duvall |
| --- |
|  |
| Rodno ime | Robert Selden Duvall |
| Rođenje | 5. siječnja 1931.  San Diego, Kalifornija, SAD |
| Smrt | 15. veljače 2026. (dob: 95)  Middleburg, Virginia, SAD |
| Supružnik | Barbara Benjamin (1964. – 1975.) Gail Youngs (1982. – 1986.) Sharon Brophy (1991. – 1996.) Luciana Pedraza (2005. – 2026.) |
| Oskari |
| **Oscar za najboljeg glavnog glumca** 1983. *Nježno milosrđe* |
| Emmy nagrade |
| **Emmy za najboljeg glumca u miniseriji ili filmu** 2007. *Put iskupljenja* |
| Zlatni globusi |
| **Zlatni globus za najboljeg sporednog glumca** 1980. *Apokalipsa danas* **Zlatni globus za najboljeg glumca u igranom filmu – drama** 1983. *Nježno milosrđe* **Zlatni globus za najboljeg glumca u miniseriji** 1990. *Usamljena golubica* 1993. *Staljin* |

**Robert Selden Duvall** (5. siječnja 1931. – 15. veljače 2026.), američki glumac i redatelj. Osvajač Oscara i četverostruki dobitnik Zlatnoga globusa.

## Biografija

### Rani život

Duvall je rođen u San Diegu, Kalifornija. Njegov otac, William Howard Duvall, bio je admiral u američkoj mornarici, a njegova majka, Mildred Virginia Hart, bila je glumica amaterka i rođakinja Roberta E. Leeja, slavnog generala iz Američkog građanskog rata. Duvall je odrastao u vojničkoj obitelji, živeći u Annapolisu, Maryland, blizu mornaričke akademije. Izbačen je iz škole Severn u gradu Severna Park, Maryland. Služio je u vojsci od 19. kolovoza 1953. do 20. kolovoza 1954. godine.

Studirao je glumu u njujorškoj školi The Neighborhood Playhouse School of Theatre. Dok se probijao kao glumac, radio je u pošti na Manhattanu kao činovnik, ali je odustao nakon šest mjeseci. Duvall je bio dobar prijatelj s glumcima Dustinom Hoffmanom i Geneom Hackmanom, koje je upoznao još kada su bili studenti. Jedno je vrijeme čak dijelio sobu s Hoffmanom dok su tražili posao.

### Karijera

Duvall je na filmu debitirao kao Boo Radley u filmu *Ubiti pticu rugalicu* (1962). Poslije je glumio okrutnog zločinca u filmu *Čovjek zvan hrabrost* (1969.) te bojnika Franka Burnsa u filmskoj verziji *M.A.S.H.*-a (1970.), ali uloga koja se pokazala kao prekretnica bila je ona Toma Hagena u *Kumu* (1972.) i *Kumu II* (1974). Zaradio je nominacije za najboljeg sporednog glumca za uloge u filmu *Građanska parnica* i pukovnika Kilgorea u *Apokalipsi danas* (1979.). Njegova rečenica "Volim miris napalma ujutro." iz *Apokalipse danas* postala je kultni dio filmske povijesti.

Režirao je hvaljeni film *Apostol* o svećeniku koji bježi od zakona i *Assasination Tango* (2002.), triler o jednom od njegovih najdražih hobija, tangu.

### Privatni život

Ženio se četiri puta:

* Barbara Benjamin (1964. – 1975.)
* Gail Youngs (1982. – 1986.)
* Sharon Brophy (1991. – 1996.)
* Luciana Pedraza (2005. – 2026.)

Duvall je tečno govorio španjolski i držao farmu u The Plainsu u Fauquier Countyju, Virginia. Bio je strastveni plesač tanga i nogometni navijač.

## Nagrade

* Oscar za najboljeg glavnog glumca - *Nježno milosrđe* (1983.)
* Zlatni globus za najboljeg sporednog glumca - *Apokalipsa danas* (1980.)
* Zlatni globus za najboljeg glumca u drami - *Nježno milosrđe* (1983.)
* Zlatni globus za najboljeg glumca u miniseriji - *Usamljena golubica* (1990.); *Staljin* (1993.)
* BAFTA nagrada za najboljeg sporednog glumca - *Apokalipsa danas* (1979.)

## Filmografija

| Godina
 | Film
 | Uloga
 | Bilješke
 |
| --- | --- | --- | --- |
| 1962.
 | *Ubiti pticu rugalicu* | Arthur 'Boo' Radley
 |  |
| 1963.
 | *Zona sumraka* | Charley Parkes
 | Epizoda #110
 |
| *Captain Newman, M.D.* | Satnik Paul Cabot Winston
 |  |
| 1964.
 | *The Outer Limits* | Adam Ballard
 | Epizode #42, 43
 |
| 1965.
 | *Nightmare in the Sun* | Motociklist
 |  |
| 1966.
 | *T.H.E.Cat* | Laurent
 | 2 epizode
 |
| *Potjera bez milosti* | Edwin Stewart
 |  |
| 1968.
 | *Detektiv* | Nestor
 |  |
| *Odbrojavanje* | Chiz
 |  |
| *Bullitt* | Weissberg
 |  |
| 1969.
 | *Čovjek zvan hrabrost* | Ned Pepper
 |  |
| *Kišni ljudi* | Gordon
 |  |
| 1970.
 | *M\*A\*S\*H* | Frank Burns
 |  |
| *Revolucionar* | Despard
 |  |
| 1971.
 | *THX 1138* | THX 1138
 |  |
| *Lawman* | Vernon Adams
 |  |
| 1972.
 | *Kum* | Tom Hagen
 | Nominiran - Oscar za najboljeg sporednog glumca; Nominiran - BAFTA
 |
| *The Great Northfield Minnesota Raid* | Jesse James
 |  |
| *Sutra* | Jackson Fentry
 |  |
| *Joe Kidd* | Frank Harlan
 |  |
| 1973.
 | *Outfit* | Earl Macklin
 |  |
| *Badge 373* | Eddie Ryan
 |  |
| *Lady Ice* | Ford Pierce
 |  |
| 1974.
 | *Prisluškivanje* | Direktor
 | nepotpisan
 |
| *Kum II* | Tom Hagen
 |  |
| 1975.
 | *Breakout* | Jay Wagner
 |  |
| 1976.
 | *Orao je sletio* | Oberst Max Radl
 |  |
| *The Seven-Per-Cent Solution* | Dr. Watson
 |  |
| *TV mreža* | Frank Hackett
 | Nominiran - BAFTA
 |
| 1977.
 | *Najveći* | Bill McDonald
 |  |
| 1978.
 | *Invazija tjelokradica* | Svećenik
 | nepotpisan
 |
| *Betsy* | Loren Hardeman III.
 |  |
| 1979.
 | *Apokalipsa danas* | Potpukovnik Bill Kilgore
 | BAFTA; Zlatni globus; Nominiran - Oscar za najboljeg sporednog glumca
 |
| *Veliki Santini* | Bull Meechum
 | Nominiran - Oscar za najboljeg glavnog glumca
 |
| *Ike* | General Dwight D. Eisenhower
 | TV miniserija
 |
| 1981.
 | *Istinite ispovijesti* | Thomas Spellacy
 |  |
| 1983.
 | *Nježno milosrđe* | Max Sledge
 | Oscar za najboljeg glavnog glumca; Zlatni globus
 |
| 1984.
 | *Potpuno prirodno* | Max Mercy
 |  |
| 1986.
 | *The Lightship* | Calvin Caspary
 |  |
| 1988.
 | *Boje nasilja* | Policajac Bob Hodges
 |  |
| 1989.
 | *Lonesome Dove* | Augustus "Gus" McCrae
 | Zlatni globus; Nominiran - Emmy
 |
| 1990.
 | *Demonstracija moći* | Howard
 |  |
| *Dani groma* | Harry Hogge
 |  |
| *The Handmaid's Tale* | Zapovjednik
 |  |
| 1991.
 | *Rambling Rose* | Daddy Hilyer
 |  |
| 1992.
 | *Staljin* | Josef Stalin
 | Zlatni globus; Nominiran - Emmy
 |
| *Newsies* | Joseph Pulitzer
 |  |
| 1993.
 | *Dan ludila* | Prendergast
 |  |
| *Hrvanje s Hemingwayem* | Walter
 |  |
| *Geronimo: An American Legend* | Al Sieber
 |  |
| 1994.
 | *U redakciji novina* | Bernie White
 |  |
| 1995.
 | *Povjerljive priče* | Wyly King
 |  |
| *Zvijezde su pale na Henriettu* | G. Cox
 |  |
| *Grimizno slovo* | Roger Chillingworth
 |  |
| 1996.
 | *Oštrica zločina* | Karlov otac
 |  |
| *Čovjek koji je uhvatio Eichmanna* | Adolf Eichmann
 | Nominiran - Emmy
 |
| *Obiteljska stvar* | Earl Pilcher Jr.
 |  |
| *Fenomen* | Doc Brunder
 |  |
| 1997.
 | *Apostol* | Euliss 'Sonny' Dewey
 | Nominiran - Oscar za najboljeg glavnog glumca
 |
| 1998.
 | *The Gingerbread Man* | Dixon Doss
 |  |
| *Građanska parnica* | Jerome Facher
 | Nominiran - Oscar za najboljeg sporednog glumca; Nominiran - Zlatni globus
 |
| *Duboki udar* | Kapetan Spurgeon 'Fish' Tanner
 |  |
| 2000.
 | *Nestali u 60 sekundi* | Otto Halliwell
 |  |
| *Šesti dan* | Dr. Griffin Weir
 |  |
| *Kup* | Gordon McLeod
 |  |
| 2002.
 | *John Q* | Poručnik Frank Grimes
 |  |
| *Tango za ubojicu* | John J. Anderson
 |  |
| 2003.
 | *Bogovi i generali* | General Robert Edward Lee
 |  |
| *Ostarjeli lavovi* | Hub
 |  |
| *Divlja prostranstva* | Boss Spearman
 |  |
| 2005.
 | *Nogometni rat* | Buck Weston
 |  |
| *Hvala što pušite* | Doak "The Captain" Boykin
 |  |
| 2006.
 | *Put iskupljenja* | Prentice "Print" Ritter
 | Emmy; Nominiran - Zlatni globus
 |
| 2007.
 | *Blefer* | G. Cheever
 |  |
| *Pčelin film* |  | glas
 |
| *Braća po krvi* | Burt Grusinsky
 |  |
| 2008.
 | *Četiri Božića* | Howard
 |  |
| 2009.
 | *Get Low* |  | (post-produkcija)
 |
| *Crazy Heart* | Wayne Kramer
 | (post-produkcija)
 |
| *The Road* | Starac
 | (post-produkcija)
 |

## Vanjske veze

* Robert Duvall na sajtu IMDb
* Political contributions of Robert Duvall
* '*Napalm' speech tops movie poll* The BBC